ભારત એક લોકશાહી દેશ છે અને લોકો સર્વોપરી છે. તે વાત કદાચ ભાજપા અને તેની સરકાર ભૂલી ગઈ છે. પોતે વિપક્ષમાં હતો અને કોંગ્રેસની સત્તા હતી ત્યારે વિરોધ કરવામાં કોઇ પણ મણા રાખી ન હતી અને આજે સત્તાની લગામ ભાજપના હાથમાં છે ત્યારે તે લોકોની સર્વોપરી ભૂલીને પોતેજ પૂર્ણ પુરૂષોતમ છે તેવું માનવા લાગ્યો છે. પોતે કહે તેજ સાચુ એ ખ્યાલોમાંથી ભાજપા અને તેની નેતાગીરીને બહાર આવવું જરૂરી છે નહીતો એક દિવસ લોકોની સર્વોપરીતા શાન ઠેકાણે લાવી દેશે તે નિશ્ચિત છે અને આ માટે દૂરના સમયમાં જવાની જરૂર નથી. પ્રજાએ કોંગ્રેસની શાન ઠેકાણે લાવવા વિપક્ષમાં બેસાડી દીધી છે એ દાખલો જ ઘણો છે. હવે કોંગ્રેસે બતાવેલ ફોર્મ્યુલા ૨૦% આર્થિક અનામતની માંગ સ્વિકારી લેવી જોઈએ. તે સાથે ઉદ્યોગોને જે રીતે લોનો માફ કરી તેરીતે માત્ર ખેતી કરતા ખેડુતોની જ લોન માફ કરી દેવી જોઈએ તેમ લોકોનું માનવું છે.